Frequently Asked Questions (FAQ)
ଭୁବନେଶ୍ୱର, ଜୁଲାଇ ୩୦(ଲୋକାଲ ୱାୟାର): ଓଡ଼ିଶାର ରସଗୋଲାକୁ ମିଶାଇ ମୋଟ ୧୭ଟି ସାମଗ୍ରୀକୁ ମିଳିଛି ଜିଆଇ ମାନ୍ୟତା । ଏସବୁ ଭିତରେ ଓଡ଼ିଶାର ହସ୍ତତନ୍ତ, ହସ୍ତଶିଳ୍ପଠୁ ଆରମ୍ଭ କରି କନ୍ଧମାଳ ହଳଦୀ, ଗଞ୍ଜାମ କିଆଫୁଲ, କିଆ ପତର ଆଦି ରହିଛି । ଯାହାର ମହକ ଖାଲି ଓଡ଼ିଶା ନୁହେଁ ସମଗ୍ର ବିଶ୍ୱକୁ ଆମୋଦିତ ଏବଂ ଆହ୍ଲାଦିତ କରିପାରିଛି ।
ଏବେ ଓଡ଼ିଶାର ରସଗୋଲା ଏହି ତାଲିକାରେ ସାମିଲ ହୋଇଛି । ଯାହା ଅତ୍ୟନ୍ତ ଖୁସି ଓ ଆନନ୍ଦର ବିଷୟ । ଏହିସବୁ ସାମଗ୍ରୀ ଖାଲି ଜିଆଇ ମାନ୍ୟତା ପାଇନାହାନ୍ତି ସେଥିରୁ ଅଧିକାଂଶ ଗିନିଜ୍ ଏବଂ ଲିମକା ରେକର୍ଡସରେ ସ୍ଥାନ ପାଇବାର ଗୌରବ ହାସଲ କରିଛନ୍ତି । ସେହି ସବୁ ସାମଗ୍ରୀକୁ ନେଇ ଆମର ଏ ବିଶେଷ ଉପସ୍ଥାପନା ।
କୋଟପାଡ଼ ହ୍ୟାଣ୍ଡଲୁମ୍ଃ କୋରାପୁଟ ଜିଲ୍ଲାର କୋଟପାଡ଼ ଗାଁରେ ତିଆରି ହେଉଥିବା ଏହି ସୂତା ଶାଢ଼ୀର ରଙ୍ଗ ପ୍ରାକୃତିକ ଉପାଦାନରେ ପ୍ରସ୍ତୁତ । ୨୦୦୫ରେ ଏହାକୁ ଜିଆଇ ମାନ୍ୟତା ମିଳିଛି ।
ସ୍ଥାନୀୟ ଅଞ୍ଚଳର ମିରଗାନ୍ ସମ୍ପ୍ରଦାୟର ବୁଣାକାରମାନେ ଏହାକୁ ପ୍ରସ୍ତୁତ କରିଥିବାବେଳେ ଭୋତଡ଼ା, ଧରୁଆ ଏବଂ ପାଖାପାଖି ବସବାସ କରୁଥିବା ଆଦିବାସୀ ସମ୍ପ୍ରଦାୟ ଏହି ଶାଢ଼ୀକୁ ନିୟମିତ ପରିଧାନ କରିଥାନ୍ତି ।
ନିକଟରେ ବିଶ୍ୱନାଥ ରଥଙ୍କ ଦ୍ୱାରା ପ୍ରସ୍ତୁତ ପ୍ରାମାଣିକ ଚଳଚ୍ଚିତ୍ର 'କୋଟପାଡ ୱିଭିଙ୍ଗସ' ଜାତୀୟ ଓ ଅନ୍ତର୍ଜାତୀୟସ୍ତରରେ ପ୍ରଦର୍ଶିତ ହୋଇ ପ୍ରଶଂସିତ ହୋଇଛି । ମାର୍ଚ୍ଚ ୨୪, ୨୦୧୮ରେ ଦୂରଦର୍ଶନରେ ଏହା ପ୍ରସାରିତ ହୋଇଥିଲା । ବଡ଼ କଥା ହେଲା ଗତବର୍ଷ କୋଟପାଡ଼ ହ୍ୟାଣ୍ଡଲୁମ୍ ପ୍ରସ୍ତତକାରୀ ଗୋବର୍ଦ୍ଧନ ପାଣିକରଙ୍କୁ 'ପଦ୍ମଶ୍ରୀ' ସମ୍ମାନରେ ସମ୍ମାନିତ କରାଯାଇଛି ।
ଓଡ଼ିଶା ଇକ୍କତ୍ଃ ଓଡ଼ିଶାର ପୂର୍ବ ଏବଂ ପଶ୍ଚିମାଞ୍ଚଳରେ ପ୍ରସ୍ତୁତ ହେଉଥିବା ଓଡ଼ିଶା ଇକ୍କତ୍ 'ବାନ୍ଧ ଅଫ୍ ଓଡ଼ିଶା' ଭାବେ ପରିଚିତ । ୨୦୦୭ରେ ଏହାକୁ ଜିଆଇ ମାନ୍ୟତା ମିଳିଛି ।
ପିପିଲି ଚାନ୍ଦୁଆଃ ପୁରୀ ଜିଲ୍ଲା ପିପିଲି ପ୍ରସିଦ୍ଧ ହସ୍ତଶିଳ୍ପ ଭାବେ ସମଗ୍ର ବିଶ୍ୱରେ ପ୍ରସିଦ୍ଧି ଲାଭ କରିଛି ପିପିଲି ଚାନ୍ଦୁଆ । ଶ୍ରୀଜଗନ୍ନାଥ ସଂସ୍କୃତି ସହ ୧୨ଶହ ଶତାବ୍ଦୀରୁ ଏହି ହସ୍ତଶିଳ୍ପ ଜଡ଼ିତ ।
ମହାପ୍ରଭୁଙ୍କ ବିଭିନ୍ନ ଯାନିଯାତ୍ରାରେ ଚାନ୍ଦୁଆରେ ପ୍ରସ୍ତୁତ ଛତ୍ରୀଠାରୁ ଆରମ୍ଭ କରି ଅନେକ ସାମଗ୍ରୀ ବ୍ୟବହୃତ ହୋଇଥାଏ । ଏହା କେବଳ ଜିଆଇ ମାନ୍ୟତା ପାଇନି ବରଂ ୨୦୦୪ରେ 'ଲିମକା ବୁକ୍ ଅଫ୍ ରେକର୍ଡସ'ରେ ସ୍ଥାନିତ ହୋଇଛି ।
କୋଣାର୍କ ପ୍ରସ୍ତର ଶିଳ୍ପଃ ବିଶ୍ୱ ପ୍ରସିଦ୍ଧ କୋଣାର୍କ ସୂର୍ଯ୍ୟମନ୍ଦିରର ପ୍ରସ୍ତର ଶିଳ୍ପୀ କାରୁକାର୍ଯ୍ୟ ପାଇଁ ମିଳିଛି ଜିଆଇ ମାନ୍ୟତା ।
ଲୋକକଥା ଏବଂ ଗବେଷଣାତ୍ମକ ଆଲୋଚନାରୁ ମିଳିଥିବା ତଥ୍ୟ ଆଧାରରେ ୧୨ଶହ ବଢ଼େଇଙ୍କ ନିହାଣ ମୁନରେ ଜୀବନ୍ତ ଏହି ପ୍ରସ୍ତର କାରୁକାର୍ଯ୍ୟ । ଯାହା ଥରେ ନୁହେଁ ବାରମ୍ବାର ପର୍ଯ୍ୟଟକଙ୍କୁ ଆକର୍ଷିତ କରିଆସିଛି ।
ଓଡ଼ିଶା ପଟ୍ଟଚିତ୍ରଃ ରାଜ୍ୟର ବିଭିନ୍ନ ସ୍ଥାନରେ ପଟ୍ଟଚିତ୍ର ପ୍ରସ୍ତୁତ ହେଉଥିବାବେଳେ ପୁରୀ ରଘୁରାଜପୁର ଓ ଦାଣ୍ଡସାହି ବିଶେଷ ପରିଚୟ ବହନ କରିଛି । ଏହି ଶିଳ୍ପକଳା ବି ଶ୍ରୀଜଗନ୍ନାଥ ସଂସ୍କୃତି ସହିତ ଜଡ଼ିତ ।
ଅଣବସର ଘରେ ଠାକୁର ଥିବାବେଳେ ପଟ୍ଟି ଦିଅଁଙ୍କୁ ପୂଜା କରାଯାଇଥାଏ । ୨୦୦୮ମସିହାରେ ଏହି ଶିଳ୍ପକଳାକୁ ଜିଆଇ ମାନ୍ୟତା ମିଳିଛି । ଶିଳ୍ପୀମାନେ ପୌରାଣିକ କଥାବସ୍ତୁକୁ ଅତି ସୁନ୍ଦର ଭାବେ ପଟ୍ଟଚିତ୍ରରେ ବର୍ଣ୍ଣନା କରିଥାନ୍ତି ।
ଖଣ୍ଡୁଆ ଶାଢ଼ୀଃ କଟକ ମାଣିଆବନ୍ଧରେ ତିଆରି ହୁଏ ଏହି ଖଣ୍ଡୁଆ ଶାଢ଼ୀ । ଯାହାକୁ ପାରମ୍ପରିକ ବାନ୍ଧ ଶାଢ଼ୀ ବୋଲି କୁହାଯାଏ ।
ଖଣ୍ଡୁଆ ହିଁ ଏକମାତ୍ର ବସ୍ତ୍ର ଯେଉଁଥିରେ ଗୀତଗୋବିନ୍ଦ ଲେଖାଯାଇ ମହାପ୍ରଭୁଙ୍କୁ ଲାଗି ହୁଏ । ପରମ୍ପରା ଓ ସଂସ୍କୃତି ସହ ଜଡ଼ିତ ଏହି ଶାଢ଼ୀକୁ ମିଳିଛି ଜିଆଇ ମାନ୍ୟତା ।
ଗୋପାଳପୁର ଟସରଃ ଯାଜପୁର ଜିଲ୍ଲା ଗୋପାଳପୁର ଗାଁରେ ପ୍ରସ୍ତୁତ ହୋଇଥାଏ ଏହି ଫ୍ୟାବ୍ରିକ୍ । ୨୦୦୯ରେ ଏହାକୁ ଜିଆଇ ମାନ୍ୟତା ମିଳିଛି । ଧୋତି, ଯୋଡ଼, ଶାଲ୍, ଓଢ଼ଣୀ ଆଦି ଏଥିରେ ପ୍ରସ୍ତୁତ ହୋଇଥାଏ । ମୁଖ୍ୟତଃ ବୟନିକା, ସମ୍ବଲପୁରୀ ବସ୍ତ୍ରାଳୟ ଓ ସେରିଫେଡରେ ଟସରରେ ପ୍ରସ୍ତୁତ ସାମଗ୍ରୀ ବିକ୍ରି ହୋଇଥାଏ ।
ଧଳାପଥର ପରଦାଃ ଖୋର୍ଦ୍ଧା ବୋଲଗଡ଼ର ଧଳାପଥର ଗାଁରେ ପ୍ରସ୍ତୁତ ହେଉଥିବା ଧଳାପଥର ପ୍ରଦା ଜିଆଇ ମାନ୍ୟତା ପାଇଛି । ପରଦା କଳା ଭାବେ ପରିଚିତ ଏହି ହସ୍ତତନ୍ତ ଡିଜାଇନକୁ ଗଣେଶ ପୂଜରୀ ଉଦ୍ଭାବନ କରିଥିବାବେଳେ ରୂପ ଦେଇଥିଲେ ଉଦୟନାଥ ସାହୁ ।
ଧଳପଥର ପ୍ରଦାରେ ବୁଣା ହେଉଥିବା ଶାଢ଼ୀ, ଗାମୁଛା ଆଦିରେ ପ୍ରାକୃତିକ ରଙ୍ଗ ଭାବେ ଆମ୍ବ ଓ ଜାମୁ ଗଛର ଛାଲିକୁ ବ୍ୟବହାର କରାଯାଏ । ଧଳାପଥର ଗାଁର ପ୍ରାୟତଃ ଅଧିକାଂଶ ପରିବାର ଏହି କାମରେ ନିୟୋଜିତ ।
ସମ୍ବଲପୁରୀ ବାନ୍ଧ ଶାଢ଼ୀଃ ବରଗଡ଼, ସୋନପୁର, ସମ୍ବଲପୁର, ବଲାଙ୍ଗୀର, ବୌଦ୍ଧ ଆଦି ଅଞ୍ଚଳରେ ସାଧାରଣତଃ ସମ୍ବଲପୁରୀ ଶାଢ଼ୀ ପ୍ରସ୍ତୁତ ହୋଇଥାଏ । ଗୁଣାତ୍ମକ ମାନ, ରଙ୍ଗ ଓ ସୂତା ପାଇଁ ଏହି ଶାଢ଼ୀ ଜିଆଇ ମାନ୍ୟତା ହାସଲ କରିଛି ।
ଏହି ଶାଢ଼ୀରେ ପାରମ୍ପରିକ ହସ୍ତକଳାର ଛାପ ଭାବେ ଶଙ୍ଖ, ଚକ୍ର, ଫୁଲ ବ୍ୟବହାର ହୋଇଥାଏ । ଯେତେବେଳେ ଏହାକୁ ଇନ୍ଦିରା ଗାନ୍ଧୀ ପରିଧାନ କଲେ ସେତେବେଳେ ବେଶ୍ ଚର୍ଚ୍ଚାକୁ ଆସିଥିଲା ଏହି ଶାଢ଼ୀ । ଆଜି ବିଶ୍ୱରେ ଏହି ଶାଢ଼ୀ ସର୍ବାଧିକ ଲୋକପ୍ରିୟତା ହାସଲ କରିବା ସହ ଅଧିକ ଚାହିଦା ରହିଛି ।
ଏହି ଶାଢ଼ୀ ବୁଣି କୈଳାସ ମେହେର, କୁଞ୍ଜବିହାରୀ, ଚତୁର୍ଭୁଜ ମେହେର, କୃତାର୍ଥ ଆଚାର୍ଯ୍ୟ ପ୍ରମୁଖ 'ପଦଶ୍ରୀ' ପାଇଛନ୍ତି ।
ବମକାଇ ଶାଢ଼ୀଃ ଗଞ୍ଜାମ ଜିଲ୍ଲାରେ ସାଧାରଣତଃ ବମକାଇ ଶାଢ଼ୀ ପ୍ରସ୍ତୁତ ହୋଇଥାଏ । କେହି କେହି ଏହାକୁ ସୋନପୁରୀ ଶାଢ଼ୀ ବୋଲି କହିଥାନ୍ତି । ସୁବର୍ଣ୍ଣପୁର ଜିଲ୍ଲାର ଭୁଲିଆ ବୁଣାକାରମାନେ ଏହାକୁ ପ୍ରସ୍ତୁତ କରିଥାନ୍ତି ।
ପାଟଣାର ରାଜା ରମାଇ ଦେବ ଏହି ଶାଢ଼ୀକୁ ସୋନପୁରରେ ପ୍ରଚଳନ କରାଇଥିଲେ । ଖୁସିର କଥା ଚତୁର୍ଭୁଜ ମେହେରଙ୍କ ଦ୍ୱାରା ପ୍ରସ୍ତୁତ 'ରାଧାକୁଞ୍ଜ' ନାମକ ଏହି ଶାଢ଼ୀ ପିନ୍ଧି ଅଭିଷେକ ବଚ୍ଚନଙ୍କୁ ବାହାହୋଇଥିଲେ ବଲିଉଡ ସୁନ୍ଦରୀ ଐଶ୍ୱର୍ଯ୍ୟା ରାୟ ।
ହବସପୁରୀ ଶାଢ଼ୀଃ କଳାହାଣ୍ଡି ଜିଲ୍ଲାର ହବସପୁର ଗାଁରେ ବହୁ ପ୍ରାଚୀନ କାଳରୁ ଏହି ଶାଢ଼ୀ ପ୍ରସ୍ତୁତ ହୋଇ ଆସୁଛି । ଚିଚେଗୁଡ଼ା ଗାଁର କନ୍ଧ ସମ୍ପ୍ରଦାୟ ଏହାକୁ ପ୍ରସ୍ତୁତ କରିଥାନ୍ତି । ବର୍ତ୍ତମାନ ୩୦ରୁ ଊଦ୍ଧ୍ୱର୍ ପରିବାର ଏହି ହସ୍ତତନ୍ତ୍ର ସହ ଜଡ଼ିତ ରହିଛନ୍ତି ।
ବ୍ରହ୍ମପୁର ଫୋଡ଼ା କୁମ୍ଭ ଶାଢ଼ୀଃ ସ୍ୱତନ୍ତ୍ର ପାରମ୍ପରିକ ଓଡ଼ିଶୀ ଶୈଳୀରେ ପ୍ରସ୍ତୁତ ଏହି ହସ୍ତତନ୍ତ୍ରରେ କୁମ୍ଭ, ଫୋଡ଼ ଆଉ ମନ୍ଦିର ଶୋଭାପାଏ । ଜରି କାମ ବି ଏହି ଶାଢ଼ୀରେ ଦେଖିବାକୁ ମିଳିଥାଏ ।
ଯାହା ରାଜ୍ୟର ଅନ୍ୟ ହସ୍ତତନ୍ତଠାରୁ ଭିନ୍ନ । ନୌବାଣିଜ୍ୟ କାରବାରବେଳେ ଏହି ଶାଢ଼ୀ ଦକ୍ଷିଣ-ପୂର୍ବ ଏସୀୟ ଦେଶମାନଙ୍କୁ ପଠାଯାଉଥିଲା ।
ଗଞ୍ଜାମ କିଆ ଫୁଲ ଓ ଅତର : ଏହା ସ୍ୱତନ୍ତ୍ର ଭାବେ ଗଞ୍ଜାମ ଜିଲ୍ଲା ଋଷିକୁଲ୍ୟା ନଦୀର ଉତ୍ତର ପାଶ୍ୱର୍ରେ ଏବଂ ବାହୁଦା ନଦୀର ଦକ୍ଷିଣ ପାଶ୍ୱର୍ରେ ଏହି କିଆ ଗଛ ଦେଖାଯାଏ ।
ଏହି ଗଛର ଫୁଲରୁ ପ୍ରସ୍ତୁତ ହେଉଥିବା ଅତର, ଜଳ ଓ ତେଲ ସୌଖୀନ ପ୍ରସାଧନ ସାମଗ୍ରୀ ଭାବେ ବ୍ୟବହାର କରାଯାଏ ।
ବଡ଼ କଥା ହେଲା ପୁରୁଷ କିଆ ଗଛର ଫୁଲରୁ ଏହା ପ୍ରସ୍ତୁତ ହେଉଥିବାରୁ ଜିଆଇ ମାନ୍ୟତା ମିଳୁଛି ।
କନ୍ଧମାଳ ହଳଦୀଃ କନ୍ଧମାଳ ଜିଲ୍ଲାରେ ଆଦିବାସୀମାନେ ଏହାକୁ ଚାଷ କରିଥାନ୍ତି । ଏହାର ଔଷଧୀୟଗୁଣ ଥିବାରୁ ୨୦୧୮ ଡିସେମ୍ବରରେ ଏହାକୁ ଜିଆଇ ମାନ୍ୟତା ମିଳିଛି ।
ରାଜ୍ୟ ଭିତରେ ଏବଂ ରାଜ୍ୟ ବାହାରେ ଏହାର ଚାହିଦା ଥିବାବେଳେ ରାଜ୍ୟ ସରକାର ପ୍ରୋତ୍ସାହନ ସ୍ୱରୂପ ବିଭିନ୍ନ ଉତ୍ସବ ଏବଂ ମହୋତ୍ସବରେ କନ୍ଧମାଳ ହଳଦୀର ବିକ୍ରିବଟା ଲାଗି ସ୍ୱତନ୍ତ୍ର ଷ୍ଟଲ୍ କରିଥାନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
